**ΤΡΟΠΟΙ ΑΝΑΠΤΥΞΗΣ ΠΑΡΑΓΡΑΦΩΝ**

|  |  |  |
| --- | --- | --- |
| **ΤΡΟΠΟΣ ΑΝΑΠΤΥΞΗΣ** | **ΕΝΔΕΙΚΤΙΚΕΣ ΛΕΞΕΙΣ** | **ΠΡΟΘΕΣΗ** |
| **ΠΑΡΑΔΕΙΓΜΑΤΑ**  Οι αντιλήψεις των ανθρώπων αλλάζουν παράλληλα με την αλλαγή των κοινωνικών συνθηκών. Στη δουλοκτητική εποχή, **για** **παράδειγμα,** όταν η παραγωγή υλικών αγαθών στηριζόταν κυρίως στην εργασία δούλων, η δουλεία θεωρούνταν φυσικός και δίκαιος θεσμός. Με τη μετάβαση όμως στη φεουδαρχική οργάνωση της κοινωνίας άρχισε να κατακρίνεται ο θεσμός αυτός, ενώ στην καπιταλιστική κοινωνία δε δικαιολογείται η ύπαρξη δούλων. Θεωρείται όμως θεμιτή η εκμετάλλευση της υπεραξίας που προέρχεται από την εργασία ενός άλλου. | **για παράδειγμα,**  **χαρακτηριστικό παράδειγμα, λόγου χάρη, ενδεικτικά κλπ** | * **να πληροφορήσει τον αναγνώστη** * **να κατανοήσει ευκρινέστερα ο αναγνώστης το γενικό, το αφηρημένο, το ασαφές** * **να διευκρινίσει, να αποσαφηνίσει,** * **να πείσει (τα παραδείγματα αποτελούν είδος τεκμηρίου), να τεκμηριώσει έναν ισχυρισμό** * **ζωντάνια, γλαφυρότητα, παραστατικότητα** * **οικειότητα, αμεσότητα** * **διεγείρει το ενδιαφέρον** |
| **ΑΙΤΙΟΛΟΓΗΣΗ**  Σήμερα η εξειδίκευση έγινε απολύτως αναγκαία. Πρώτον, γιατί οι ασχολίες του σύγχρονου ανθρώπου καλύπτουν ένα τόσο ευρύ φάσμα, ώστε να είναι αδύνατη η ταυτόχρονη επίδοση του σε πολλούς και διαφορετικούς τομείς. Έπειτα, η εξειδίκευση επιβάλλεται στην εποχή μας από την έκρηξη των επιστημονικών γνώσεων. Όσο περισσότερα αντικείμενα περιλαμβάνονται στο πλάτος μιας επιστήμης, όσο πιο δύσκολη γίνεται η έρευνα τους σε βάθος. (…)Αν σε αυτά προσθέσουμε και την ανάγκη να αντιμετωπιστούν αποτελεσματικά τα πολύπλοκα προβλήματα που υπάρχουν στην εποχή μας, αντιλαμβανόμαστε πόσο απαραίτητη είναι σήμερα η εξειδίκευση. | **γιατί, επειδή, διότι, γι` αυτόν τον λόγο, εφόσον, αφού, αυτό οφείλεται…** | * **να εξηγήσει, να ερμηνεύσει ένα φαινόμενο / μια άποψη** * **να πείσει, να τεκμηριώσει** * **να δώσει αξιοπιστία και αντικειμενικότητα μέσα από τα επιχειρήματα που προβάλλονται με στόχο την απόδειξη μιας θέσης** |
| **ΟΡΙΣΜΟΣ**  «Πολιτισμός **είναι** το σύνολο των επιτευγμάτων του ανθρώπου. Όλα τα αγαθά που έχουν σχέση με την τεχνική, την οικονομία, την επιστήμη, τα γράμματα και τις τέχνες είναι προϊόντα του πολιτισμού. Σε αυτά πρέπει να προστεθούν τα ‘ιδεώδη’ που διαμορφώθηκαν στο πέρασμα του χρόνου, ο τρόπος ζωής, καθώς και οι θεσμοί και τα επιτεύγματα που πραγματοποιήθηκαν στους επιμέρους τομείς προόδου.» | **ορίζεται, προσδιορίζεται, σημαίνει, εννοούμε, είναι, ονομάζεται κλπ** | * **να προσδιορίσει το ακριβές περιεχόμενο μιας έννοιας που δεν είναι γνωστή ή που προκαλεί σύγχυση, επειδή συσχετίζεται με άλλη έννοια** * **να συμβάλλει στην καλύτερη κατανόηση** |
| **ΔΙΑΙΡΕΣΗ**  Η ποίηση μπορεί **να διαιρεθεί** αδρομερώς σε τρία μέρη : την επική, τη λυρική και τη δραματική. Οι μορφές αυτές αντανακλούν τις πολιτικές και κοινωνικές συνθήκες, μέσα στις οποίες γεννήθηκαν και αναπτύχθηκαν. Έτσι, η επική ποίηση εκφράζει το πνεύμα και τα ιδανικά κατά την εποχή της βασιλείας, όπου η αγωνιστική διάθεση και η παλικαριά θεωρούνταν οι μεγαλύτερες αρετές του ανθρώπου. Αντίθετα, στην ταραγμένη εποχή της βασιλείας, που στα πράγματα βρίσκονταν οι ευπατρίδες αριστοκρατικοί, και κάτω από την απειλή των ναυτικών και των βιοτεχνών, που με τον πλούτο τους κατακτούσαν όλο και περισσότερα πολιτικά δικαιώματα, αναπτύχθηκε η λυρική ποίηση. Αργότερα, στην εποχή της δημοκρατίας, δημιουργείται μια νέα μορφή ποίησης, που αγκαλιάζει τις λαχτάρες και τους πόθους ολόκληρου του λαού, η δραματική ποίηση. | **πρώτον, δεύτερον, τέλος, το ένα, το άλλο, διαιρούμε, διακρίνουμε, χωρίζεται,** | * **να προσδιορίσει και να αναλύσει όλες τις πτυχές, το εύρος μιας έννοιας ώστε να την καταστήσει σαφέστερη** * **να συμβάλλει στην καλύτερη κατανόηση** |
| **ΣΥΓΚΡΙΣΗ- ΑΝΤΙΘΕΣΗ**  Υπάρχει σαφής διαχωρισμός μεταξύ της χειρωνακτικής και της πνευματικής εργασίας .Η πρώτη βασίζεται σε πρακτικές γνώσεις και επιδεξιότητες. **Αντίθετα** η δεύτερη απαιτεί μνήμη, κρίση, πολλές γνώσεις που αποκτώνται επίπονα ενώ αφήνει αδρανές το σώμα. Θεωρείται η πνευματική ανώτερη από την χειρωνακτική, άποψη όχι ορθή βεβαίως , ενώ η άλλη κατώτερη υποβαθμίζοντας αυτόν που την εκτελεί, κάτι τελείως λανθασμένο και αυθαίρετο. Πάντως και οι δυο είναι απαραίτητες για την επικράτηση ισορροπίας στην κοινωνία και την αξιοποίηση όλων των δυνάμεών της. | **αντίθετα, στον αντίποδα, από την άλλη, συγκριτικά, εντούτοις, αλλά, όμως, μολονότι, ωστόσο, εξάλλου, παρόμοια.** | * **να αποσαφηνίσει το περιεχόμενο δύο όρων / φαινομένων με την ανάδειξη των μεταξύ τους διαφορών** * **να αποτρέψει τη σύγχυση και να συμβάλλει στην κατανόηση** |
| **ΑΝΑΛΟΓΙΑ**  Μια ανθρώπινη ψυχή χωρίς την πρέπουσα παιδεία **μοιάζει** με ένα μάρμαρο λατομείου, που δεν αποκαλύπτει καμιά από τις ομορφιές του, ως τη στιγμή που η τέχνη του μαρμαρά αποκαλύψει τα χρώματα και φέρει στο φως κάθε απόχρωση, κηλίδα και φλέβα που περνά μέσα από τον κορμό του. **Με τον ίδιο τρόπο** και η παιδεία, όταν επενεργήσει πάνω σ’ ένα έξοχο πνεύμα, μας αποκαλύπτει όλες τις κρυφές αρετές και τα προτερήματά του, που χωρίς μια τέτοια βοήθεια δε θα μπορούσαν ποτέ να βγουν στο φως. | **ανάλογα, όμοια, παρόμοια, αντίστοιχα, σαν , με τον ίδιο τρόπο, κάτι ανάλογο συμβαίνει και με, ανάλογη είναι η περίπτωση, όπως…έτσι, κλπ.** | * **κατανόηση** * **εκλαϊκευση ενός φαινομένου, απλοποίηση, κείμενο πιο προσιτό, πιο κατανοητό. Εκλαϊκεύεται ένα δυσνόητο ή άγνωστο στον αναγνώστη φαινόμενο μέσα από τη σύνδεσή του με άλλες οικείες σε αυτόν έννοιες ή καταστάσεις,** * **παραστατικότητα, ζωντάνια, ενδιαφέρον** * **ύφος λογοτεχνικό. Το κείμενο αποκτά αισθητική αξία και παραστατικότητα, γίνεται ελκυστικό στον** **αναγνώστη** |
| **ΑΙΤΙΟ ΑΠΟΤΕΛΕΣΜΑ**  Η **σημασία** του έγκαιρου και ορθού επαγγελματικού προσανατολισμού φαίνεται και στο κοινωνικό επίπεδο και στο κάθε άτομο ξεχωριστά. Καταρχάς, η σωστή εκλογή του επαγγέλματος θα φέρει στο άτομο την οικονομική ανεξαρτησία από τους γονείς του, όπως και τη βελτίωση των συνθηκών ζωής του. Παράλληλα, θα οδηγήσει στην ψυχική και πνευματική του αρμονία, αφού θα του έχει δώσει την ευκαιρία να ασχοληθεί με πράγματα που ανταποκρίνονται στις κλίσεις του, τα ενδιαφέροντά του και τις ικανότητές του. Τέλος φέρει στο άτομο την καταξίωση, την ηθική ικανοποίηση και την ευχαρίστηση ότι έχει πετύχει τους στόχους του. | **οφείλεται, ευθύνεται, αιτία, χάρη σε αυτό, λόγω του, για τον λόγο αυτόν, εξαιτίας, αποτέλεσμα, συνεπώς, επομένως, άρα, προκαλεί** | * **να εξηγήσει, να ερμηνεύσει ένα φαινόμενο, τη σημασία και την επίδρασή του παρουσιάζοντας τις αιτίες που το δημιούργησαν** * **να τεκμηριώσει, να επιχειρηματολογήσει** * **να αναδείξει τη βαρύτητα ενός φαινομένου με τα αποτελέσματά του** * **να αποκαλύψει τις συνέπειες ενός αιτίου και την αιτιώδη σχέση που συνδέει έννοιες/φαινόμενα** |
| **ΜΕ ΣΥΝΔΥΑΣΜΟ ΜΕΘΟΔΩΝ**  Οι νέοι πρέπει να ακούν όλες τις ειδήσεις και τις πληροφορίες που τους προσφέρονται, αλλά να κρατούν τις απαραίτητες. Στην προσπάθειά τους αυτή οι νέοι πρέπει να μιμούνται τις μέλισσες. **Όπως** οι μέλισσες δεν κάνουν διάκριση ανάμεσα στα λουλούδια, αλλά τα επισκέπτονται όλα και κρατούν από αυτά μόνο ό,τι είναι χρήσιμο για να παράγουν μέλι, **έτσι** και οι νέοι πρέπει να ακούν όλες τις πληροφορίες που τους δίνονται, αλλά να κρατούν τις πιο ωφέλιμες. Πρέπει να είναι πολύ προσεκτικοί, **γιατί** υπάρχουν περιπτώσεις δημοσιογράφων και εκδοτών που αδιαφορούν για τον κώδικα δημοσιογραφικής δεοντολογίας , κάνουν κατάχρηση της ελευθερίας του λόγου, δεν έχουν ιδεολογική και οικονομική ανεξαρτησία και δε διαθέτουν την απαραίτητη επιστημονική κατάρτιση και ηθική ακεραιότητα για τη σωστή άσκηση του επαγγέλματός τους. |  | |

|  |
| --- |
| **ΤΡΟΠΟΙ ΑΝΑΠΤΥΞΗΣ ΠΑΡΑΓΡΑΦΟΥ ΚΑΙ ΠΡΟΘΕΤΙΚΟΤΗΤΑ**   * Να εντοπίσετε τον τρόπο ανάπτυξης της παραγράφου και να εξηγήσετε τη λειτουργία του, δικαιολογώντας την απάντησή σας. ή Να εξηγήσετε την επιλογή το συγκεκριμένου τρόπου ανάπτυξης ως προς τη λειτουργία του και το επικοινωνιακό αποτέλεσμα που προκύπτει για τον αναγνώστη. * Ποιος είναι ο κύριος ισχυρισμός του συγγραφέα στην ακόλουθη παράγραφο; Με ποιον τρόπο οι επιλογές του συγγραφέα στην ανάπτυξη της υπηρετούν το σκοπό του; * Ποια είναι η πρόθεση του συγγραφέα στη συγκεκριμένη παράγραφο; Πώς ο τρόπος με τον οποίο επέλεξε να την ανάπτυξη υπηρετεί την πρόθεση αυτή; * Η παράγραφος αναπτύσσεται με … (παραδείγματα, αιτιολόγηση, σύγκριση αντίθεση) Να παρουσιάσετε στοιχεία που να επιβεβαιώνουν τον συγκεκριμένο τρόπο ανάπτυξης Γιατί ο συγγραφέας επέλεξε αυτό τον τρόπο για την ανάπτυξη;   *Απάντηση:*  *Ο συγγραφέας στην παράγραφο προτίθεται να επεξηγήσει / να διευκρινίσει / να ερμηνεύσει / να διακρίνει / … τον ισχυρισμό που παρέθεσε στη θεματική πρόταση ότι δηλαδή …..*  *Για αυτό το λόγο επιλέγει να στηρίξει την άποψή του με … επιχειρήματα / παραδείγματα / αντιθέσεις … (τα παραθέτω)*  *Γενικότερα η ανάπτυξη με … υπηρετεί την πρόθεσή του να …..* |